26. ΒΑΣΙΛΙΚΟΝ ΔΙΑΤΑΓΜΑ της 21/26 Ιουν.1951  Περί της αρμοδιότητος και δικαιοδοσίας του Γενικού Διευθυντού της Γενικής Διευθύνσεως Αστυνομίας Πόλεων του Υπουργείου Εσωτερικών. Έχοντες υπ’ όψιν 1)τας διατάξεις του Νόμ. 1711 άρθρ.1 της 30 Μαρτ.1951 «περί διατάξεων τινων αφορωσών το Σώμα της Αστυνομίας Πόλεων» και Α.Ν.1671/51 «περί Υπουργικού Συμβουλίου και Υπουργείων», άρθρ.17 και 2)την υπ’ αριθ.401/51 γνωμοδότησιν του Συμβουλίου Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-Ο Γενικός Διευθυντής Αστυνομίας Πόλεων του Υπουργείου Εσωτερικών 1)προΐσταται της παρά τω Υπουργείω Εσωτερικών Γενικής Διευθύνσεως Αστυνομίας Πόλεων, περιλαμβανούσης τας Διευθύνσεις α) Αστυνομίας Πόλεων, β)Πυροσβεστικής Υπηρεσίας και γ)Εγκληματολογικών Υπηρεσιών. 2.α)Ασκεί εποπτείαν επί των υπηρεσιών της Γενικής Διευθύνσεως και ελέγχει τας ενεργουμένας υπ’ αυτών πράξεις, β)εφορά την υπό των υπηρεσιών της Γενικής Διευθύνσεως εφαρμογήν των νόμων και Β.Δ./των, Υπουργικών αποφάσεων και εγκυκλίων, γ)μεριμνά δια την ταχείαν διεκπεραίωσιν των υποθέσεων της αρμοδιότητος των υπηρεσιών της Γενικής Διευθύνσεως, δ)αναλαμβάνει προσωπικώς οσάκις κριθή τούτο σκόπιμον την μελέτην προς εισήγησιν τω Υπουργώ και την διεξαγωγήν οιασδήποτε υποθέσεως γενικωτέρου ενδιαφέροντος, ε)θεωρεί τα σχέδια των εγγράφων των υποβαλλομένων εις τον Υπουργόν και Γενικόν Γραμματέα δικαιούμενος να επιφέρη τας αναγκαίας βελτιώσεις ή να υποδεικνύη τας επενεκτέας μεταβολάς, ς)προσκαλεί τους προϊσταμένους των υπηρεσιών της Γενικής Διευθύνσεως ίνα λάβωσι εν τη αρμοδιότητί των τα ενδεικνυόμενα μέτρα, ζ)αποφαίνεται εν περιπτώσει αμφιβολίας περί της κατατάξεως υποθέσεως τινός εις Διεύθυνσιν ή το Τμήμα εις ο αύτη δέον να υπαχθή, η)καλεί εν συμβουλίω τους προϊσταμένους των υπηρεσιών προς συνεννόησιν επί των σπουδαιοτέρων ζητημάτων προς τον σκοπόν της εξασφαλίσεως της αναγκαίας συνοχής των διαφόρων υπηρεσιών ή του συντονισμού των σχετικών αυτών ενεργειών, θ)μεριμνά δια την τήρησιν της πειθαρχίας και εισηγείται τω Υπουργώ τα επιβαλλόμενα μέτρα. Άρθρ.2.-Ο Γενικός Διευθυντής είναι ο άμεσος βοηθός του Υπουργού των Εσωτερικών εις ό,τι αφορά το Σώμα της Αστυνομίας Πόλεων και το Πυροσβεστικόν και εν γένει τα ζητήματα τα υπαγόμενα εις την αρμοδιότητα των εν τω προηγουμένω άρθρω μνημονευομένων Διευθύνσεων του Υπουργείου των Εσωτερικών.  Άρθρ.3.-«Ο Γενικός Διευθυντής υπογράφει υπό τύπον «Εντολή Υπουργού» τα υπηρεσιακά έγγραφα της αρμοδιότητος της Γενικής Διευθύνσεως Αστυνομίας Πόλεων, ως και τας εγκρίσεις των αποφάσεων της Κεντρικής Επιτροπής και των Νομαρχιακών Επιτροπών του Νόμ.3032/22, πλην των κάτωθι οριζομένων, άτινα υπογράφονται υπό του Υπουργού. α)Τα οικονομικού περιεχομένου έγγραφα, πράξεις ή αποφάσεις, αίτινες αφορώσιν εγκρίσεις δαπανών ποσού πλέον των 50.000.000 δραχμών. β)Αποφάσεις μετακινήσεων γενικώς αστυνομικών υπαλλήλων από του βαθμού του Αστυνόμου Β΄τάξεως συμπεριλαμβανομένου και άνω, ως και υπαλλήλων του Πυροσβεστικού Σώματος από του βαθμού Σταθμάρχου Α΄τάξεως, συμπεριλαμβανομένου και άνω. γ)Εν γένει έγγραφα και πράξεις επί θεμάτων αναγομένων εις τον κύκλον της Κυβερνητικής Πολιτικής ή γενικωτέρου ενδιαφέροντος». Το άρθρ.3 αντικατεστάθη ως άνω δια του άρθρου μόνου του Β.Δ της 19 Ιαν./8 Φεβρ.1954. Άρθρ.4.-Ο Γενικός Διευθυντής εισηγείται προσωπικώς εις τον Υπουργόν τα ζητήματα εφ’ ων παρίσταται ανάγκη λήψεως νομοθετικής μερίμνης, επίσης ό,τι αφορά του προβιβασμούς, τιμωρίας, τοποθετήσεις και μετακινήσεις των ανωτάτων και ανωτέρων αξιωματικών και Διοικητικών υπαλλήλων κλπ. Άρθρ.5.-1.Ο Γενικός Διευθυντής δύναται κατόπιν εντολής του Υπουργού των Εσωτερικών να ενεργή επιθεωρήσεις των διαφόρων αστυνομικών και πουροσβεστικών Υπηρεσιών, εξαιρέσει των Αρχηγείων. 2.Επί των επιθεωρήσεων τούτων υποβάλλει σχετικήν έκθεσιν εις το Υπουργείον ης αντίγραφον κοινοποιεί εις τους οικείους Αρχηγούς. Κατά την ενέργειαν των επιθεωρήσεων και εις εκτάκτους όλως περιστάσεις δύναται να διατάξη την λήψιν διαφόρων επειγόντων μέτρων αναφέρων αμέσως εις τον Υπουργόν και κοινοποιών τας εκδοθείσας διαταγάς εις τους Αρχηγούς των επιθεωρουμένων υπηρεσιών και ζητών την έγκρισιν του Υπουργού. Άρθρ.6.-Ο Γενικός Διευθυντής συντάσσει τας διαδοχικάς σημειώσεις των αξιωματικών, οίτινες προΐστανται των υπ’ αυτόν Διευθύνσεων και Υπηρεσιών και αναθεωρεί τας παρ’ αυτών συντασσομένας διαδοχικάς σημειώσεις των υπηρετούντων εις ταύτας λοιπών αξιωματικών. Απάσας τας διαδοχικάς σημειώσεις υποβάλει προς τελικήν αναθεώρησιν εις τον Αρχηγόν του Αστυνομικού Σώματος, εφ’ όσον ο τελευταίος είναι αρχαιότερος αυτού.  Σελ. 13  Υπουργείο Δημόσιας Τάξης (Οργανικές Διατάξεις) 4.Α.α.26   Άρθρ.7.-Ο Γενικός Διευθυντής συντάσσει επίσης τας προτάσεις ικανότητος ή επαρκείας των αξιωματικών, οίτινες προΐστανται των υπ’ αυτόν Διευθύνσεων και Υπηρεσιών και γνωματεύει επί των υποβαλλομένων αυτώ υπό τούτων προτάσεων ικανότητος των υπηρετούντων εις ταύτας λοιπών αξιωματικών. Πάσας τας προτάσεις ταύτας υποβάλλει προς τελικήν γνωμάτευσιν εις τον Αρχηγόν του Αστυνομικού Σώματος, εφ’ όσον ο τελευταίος ούτος είναι αρχαιότερος αυτού. ΄Αρθρ.8.-Τον Γενικόν Διευθυντήν απόντα ή κωλυόμενον αναπληροί ο αρχαιότερος των εις την Γενικήν Διεύθυνσιν Αστυνομίας υπηρετούντων Αστυνομικών Διευθυντών Α΄ τάξεως. Εις τον αυτόν επί των Εσωτερικών  Υπουργόν ανατίθεμεν την δημοσίευσιν και εκτέλεσιν του παρόντος Δ/τος.